*Образец*

**ПРОЕКТ НА ДОГОВОР ЗА ОБЩЕСТВЕНА ПОРЪЧКА ЗА**

**ИЗПЪЛНЕНИЕ НА СТРОИТЕЛНО-МОНТАЖНИ И РЕМОНТНИ РАБОТИ**

№ ................................/...............................

Днес, ………….............. 2018г. в гр. Пловдив, между:

**АДМИНИСТРАТИВЕН СЪД - ПЛОВДИВ**, с административен адрес: град Пловдив, ул. „Иван Вазов“ № 20, ЕИК/БУЛСТАТ:160078385 представляван от Явор Иванов Колев - Председател на Административен съд - Пловдив, наричан по-долу за краткост **„ВЪЗЛОЖИТЕЛ“** от една страна

и

........................................................................................... (\*наименование на изпълнителя), със седалище .............................................. и адрес на управление: ........................................................................................................................................................,

ЕГН/ЕИК/БУЛСТАТ:..............................................................., идентификационен номер по ДДС (\*ако има регистрация) ..........:................., представлявано от .........................................................................................................................................................

(\*законен представител - име и длъжност)

или ........................................................................................................................................................,

(\*ако има упълномощено лице - име, длъжност, акт на който се основава представителната му власт),

наричан/о по-долу за краткост **"ИЗПЪЛНИТЕЛ"**, от друга страна,

и на основание чл. 194, ал. 1 и Протокол от …………….на Комисия, назначена със Заповед №……/ ……….. на Възложителя за определяне на изпълнител на обществена поръчка с предмет „Извършване на строително-монтажни работи по отстраняване на дефекти върху сградата на Административен съд - Пловдив, находяща се в град Пловдив, ул. „Иван Вазов” №20 за обект „Подземен гараж”, се сключи настоящият договор за следното:

**І. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯ приема срещу възнаграждение да извърши строително-монтажни работи по отстраняване на дефекти върху сградата на Административен съд - Пловдив, находяща се в град Пловдив, ул. „Иван Вазов” №20 за обект „Подземен гараж”, съгласно Техническата спецификация и Количествено-стойностни сметки (Приложение 1), Техническото предложение (Приложение №2) и Ценовото предложение (Приложение №3), представляващи неразделни части от настоящия договор.

(2) Контрол по настоящия договор се осъществява от лице, посочено от ВЪЗЛОЖИТЕЛЯ от администрацията му.

**II. ЦЕНА**

Чл. 2. (1) Общата стойност на договора е в размер на ..................... /цифром и словом/ лева без ДДС или ……………… лв. с включен ДДС, съгласно Ценовото предложение на ИЗПЪЛНИТЕЛЯ, неразделна част от настоящия договор, и е формирана, както следва:

* цена за изпълнение на СМР по КСС в размер на …………… лева (………………………. словом) без ДДС и ……………. лева (……………… словом) с включен ДДС;
* Допълнително възникнали (непредвидени) разходи в размер до 5 % от общата стойност, възлизащи в размер на ………….. лева (………………………. словом) без ДДС и ……………. лева (……………… словом) с включен ДДС

(2) Цената по ал.1 е окончателна и не подлежи на промяна, с изключение на случаите, изрично посочени в ЗОП, като посочената цена включва всички разходи на Изпълнителя, свързани с изпълнение на предмета на договора (в т. ч. труд, материали и механизация и други присъщи).

(3) Показатели за ценообразуване:

разходи за материали: по фактура.

разходи за труд (лв./човекочас): .......................,

доставно-складови разходи (в %) ……………….,

транспортни разходи (в %): ....................,

разходи върху механизацията (в %): ...................

печалба (в %): ...................

(4) Цената по ал. 1 е за цялостно извършване на дейностите, включени в предмета на поръчката, включително цената на вложените материали, разходи за труд и доставки, енергия, складиране, подготовка на строителството, извънреден труд, осигуряване на нормативно определените безопасни условия на труд на строителната площадка по време на извършване на строителните работи, освобождаването на площадката от строителни отпадъци, необходимите за обекта видове СМР и материали /товаренето, разтоварването (ръчно и/или механизирано)/, както пренасяне на материали, строителни отпадъци и други подобни, извозване на строителните отпадъци на посочените от ИЗПЪЛНИТЕЛЯ и одобрени от ВЪЗЛОЖИТЕЛЯ места, провеждане на проби и изпитвания (ако са приложими) и всички други присъщи разходи, не упоменати по-горе, включително печалба за ИЗПЪЛНИТЕЛЯ.

(5) Окончателната стойност на договора по настоящата поръчка се определя на база протоколи за действително извършени работи, подписани от ИЗПЪЛНИТЕЛЯ и одобрени от ВЪЗЛОЖИТЕЛЯ и Ценовата оферта на ИЗПЪЛНИТЕЛЯ, като същата не може да надвиши стойността, посочена в ал. 1.

**ІІІ. НАЧИН НА ПЛАЩАНЕ**

Чл. 3. (1) ВЪЗЛОЖИТЕЛЯТ заплаща цената по чл. 2, ал. 1, както следва:

Разплащането ще се извършва след представяне от изпълнителя на отчети и актове, одобрени от ВЪЗЛОЖИТЕЛЯ, както следва:

• Авансово плащане – 20 % от стойността по договора, платимо в 10 дневен срок след сключване на договора и след представяне на фактура.

• Окончателно плащане – дължимо при окончателното приключване и приемане на всички СМР, предмет на настоящия договор, без забележки от Възложителя, като се приспадне платения аванс.

 Плащанията се извършват срещу представени фактури, в срок до 10 дни от завършване и приемането на СМР страна на ВЪЗЛОЖИТЕЛЯ. На заплащане подлежат само действително извършени работи. Протоколите се подписват от оправомощени за това представители на ИЗПЪЛНИТЕЛЯ и на ВЪЗЛОЖИТЕЛЯ.

Сумата от стойностите на авансовото и окончателното плащане не трябва да надвишава цената за изпълнение на договора.

(2) Плащанията по чл. 3, ал. 1, се извършват с платежно нареждане по сметка на ИЗПЪЛНИТЕЛЯ, както следва:

Банка: ...................................

BIC: ...............................

IBAN: .................................. срещу издадена оригинална фактура от ИЗПЪЛНИТЕЛЯ.

(3) Заплащането от страна на ИЗПЪЛНИТЕЛЯ на евентуално дължими лихви, глоби и неустойки ще се извършва по банков път по сметка на ВЪЗЛОЖИТЕЛЯ със следните реквизити:

Банка: ...................................

BIC: ...............................

IBAN: ..................................

(4) ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

(5) За завършени и подлежащи на разплащане ще се считат само тези видове дейности, които са приети и са отразени в съответния протокол. Всички плащания за СМР/СРР ще се правят срещу актуване и съответното протоколиране (включително одобряването на протокола от страна на Възложителя) на действително извършени строителни работи.

(6) В случай, че за сметка на определен вид работа от Количествено–стойностната сметка ще се изпълнява друг вид работа, за която има аналогична единична цена в нея, разплащането й ще се извърши с Протокол обр. 19 и изготвяне на заменителна таблица. Изпълнението на работите, описани в заменителната таблица, ще може да започне едва след одобрението на заменителната таблица от ВЪЗЛОЖИТЕЛЯ.

 (7) Одобрението на заменителните таблици по ал. 6 ще става в писмен вид с издаване на нареждания за одобрение и описание на необходимостта от изработването на съответния вид работа, вкл. отделна количествена сметка, подписана от страните по договора; При необходимост от нови единични цени, се съставя анализ с показатели за ценообразуване съгласно ценовото предложение на Изпълнителя (елементи на ценообразуване, посочени и в настоящия договор).

 (8) При възникване на непредвидени СМР, страните по договора одобряват допълнителна КСС, съдържаща нововъзникналите дейности по вид, количество и стойности, а в случай на необходимост от извършване на допълнителни количества от вече договорени видове СМР, се вземат предвид предложените от Изпълнителя единични цени. Непредвидените СМР ще се разплащат от стойността на 5-те процента, включени в общата цена по договора, съобразно показателите за ценообразуване, предвидени в чл.2, ал.3.

 (9) Дейностите по ал. 6 и ал. 8 ще се разплащат след приемане и актуване на всички останали дейности на обекта, при условията на ал.1, като договорената обща стойност по чл.2, ал.1 не следва да се надвишава.

**ІV. СРОК ЗА ИЗПЪЛНЕНИЕ**

Чл. 4. (1) Настоящият договор влиза в сила след превеждане на авансовото плащане по чл. 3, ал.1 и връчване на възлагателно писмо от Възложителя на Изпълнителя.

(2) В случай, че след изтичане на три месеца, считано от датата на подписване на договора, Възложителят не е връчил на Изпълнителя възлагателно писмо, съответно не е превел авансовото плащане, всяка от страните може да поиска прекратяване на договора без предизвестие.

(3) Срокът за изпълнение на възложените строително-монтажни работи и предаването на обекта от Изпълнителя с Приемо-предавателен протокол или еквивалентен документ, е **.............................. календарни дни, съгласно oфертата на ИЗПЪЛНИТЕЛЯ** и предложения от него календарен график, който е част от предложението му за изпълнение на поръчката и неразделна част от настоящия договор. Срокът за изпълнение започва да тече от датата на получаване на възлагателното писмо от ИЗПЪЛНИТЕЛЯ. Задължение в рамките на срока на договора е участието на Изпълнителя при съставяне и подписване на всички необходими документи според действащото законодателство и уговореното в настоящия договор.

(4) При спиране на строителството поради обективни причини, вкл. лоши/неподходящи метеорологични условия и други, за които ИЗПЪЛНИТЕЛЯТ няма вина, срокът за изпълнение се удължава съответно с периода на спиране от подписване на акт обр. 10 до подписване на акт обр. 11 от Наредба № 3 за съставяне на актове и протоколи по време на строителството (или еквивалентни на тях документи).

(5) Изпълнението на възложените с настоящия договор СМР се счита за завършено с окончателното му приемане от ВЪЗЛОЖИТЕЛЯ без забележки.

**V. ПРИЕМАНЕ НА РАБОТАТА**

Чл. 5. (1) ИЗПЪЛНИТЕЛЯТ е длъжен да завърши строителството и предаде обекта в срока по чл. 4, ал. 3 от настоящия договор.

(2) При завършване на съответни видове работи във връзка с одобряването им от страна на ВЪЗЛОЖИТЕЛЯ, ИЗПЪЛНИТЕЛЯТ отправя покана до ВЪЗЛОЖИТЕЛЯ да направи оглед и да приеме извършената работа.

(3) Приемането на работите се удостоверява с протокол за приемане на извършени строително-монтажни работи, одобрен от ВЪЗЛОЖИТЕЛЯ и предварително подписан от ИЗПЪЛНИТЕЛЯ.

(4) За удостоверяване изпълнението на завършени видове строителни и монтажни работи се съставят и всички изискуеми съгласно Наредба № 3/31.07.2003 г. актове и протоколи **(***ако това е приложимо според действащото законодателство и/или волята на ВЪЗЛОЖИТЕЛЯ***)**.

Чл. 6. (1) Когато ИЗПЪЛНИТЕЛЯТ се е отклонил от поръчката или работата му е с недостатъци, ВЪЗЛОЖИТЕЛЯТ има право да откаже нейното приемане и заплащането на съответна част от дължимото възнаграждение, докато ИЗПЪЛНИТЕЛЯТ не отстрани недостатъците или не извърши необходимите и уговорени работи.

(2) В случаите по предходната алинея, ВЪЗЛОЖИТЕЛЯТ разполага с едно от следните права по избор:

(а) да определи подходящ срок, в който ИЗПЪЛНИТЕЛЯТ да поправи работата си за своя сметка;

(б) да отстрани сам за сметка на ИЗПЪЛНИТЕЛЯ отклоненията от поръчката, респективно недостатъците на работата;

(в) да намали възнаграждението съразмерно с намалената цена или годност на изработеното.

(3) Когато отклоненията от поръчката или недостатъците на работата са толкова съществени, че правят работата негодна, съобразно договореното, ВЪЗЛОЖИТЕЛЯТ има право да развали договора.

(4) Рискът от случайно погиване на обекта преминава от ИЗПЪЛНИТЕЛЯ върху ВЪЗЛОЖИТЕЛЯ от момента на предаването на обекта с окончателен Приемо-предавателен протокол, Констативен акт или друг еквивалентен документ.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ. ДОГОВОР ЗА ПОДИЗПЪЛНЕНИЕ**

Чл. 7. (1) При извършване на строителството ИЗПЪЛНИТЕЛЯТ се задължава:

1.При изпълнение на всички СМР да спазва действащите нормативни актове, които са в сила за Република България, действащите стандарти и други относими към настоящия договор актове;

2. Да изпълни строително-монтажните работи, доставката и монтажа на материалите, предмет на договора, като спазва изискванията на строителните, техническите и технологични правила, нормативи и стандарти за съответните дейности и съобразно заложеното в техническото предложение за изпълнение на поръчката към офертата му.

(2) ИЗПЪЛНИТЕЛЯТ се задължава да определи длъжностно лице от своя състав, което да осъществява пряко на обекта постоянното ръководство и контрол на работещите. Същото лице се задължава да не допуска започване на работа на работник на ИЗПЪЛНИТЕЛЯ, който не е преминал инструктаж и не се е разписал в дневника за инструктаж по безопасност и здраве при работа, воден от ИЗПЪЛНИТЕЛЯ.

(3) Изпълнителят е длъжен да обезпечи изпълнението на поръчката посредством експерти и персонал, осигурен от него. Страните изрично се съгласяват, че в случай на обективна невъзможност на експерт да изпълнява задълженията си по настоящия договор, Изпълнителят е длъжен писмено да уведоми Възложителя, като удостовери по надлежен начин настъпването на обективна невъзможност, като съответно поиска замяна на този експерт с друг, който притежава същата професионална квалификация и чиито професионална квалификация и специфичен професионален опит съответстват на този на заменения експерт. Възложителят има право мотивирано да откаже замяната или да поиска друг заменящ експерт;

(4) ИЗПЪЛНИТЕЛЯТ е длъжен да доставя и влага в строежа висококачествени материали и строителни изделия. Същите трябва да отговарят на техническите изисквания и на количествата, определени с договора, приложенията към него, както и на изискванията по приложимите стандарти. Доставяните материали трябва да са придружени със съответните сертификати за качество и произход, декларации за съответствие от производителя/от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, относно тези видове документи. Влаганите материали и изделия подлежат на предварително одобрение от страна на Възложителя;

(5) Услугите, материалите за строителството и останалите артикули и продукти, необходими за изпълнение предмета на поръчката, ще се доставят от ИЗПЪЛНИТЕЛЯ и са включени в общата цена на договора;

(6) ИЗПЪЛНИТЕЛЯТ носи отговорност, ако строително-монтажните работи, вложените материали или останалите артикули не са с нужното качество и/или влошат качеството на извършените дейности и на обекта като цяло;

(7) ИЗПЪЛНИТЕЛЯТ е длъжен да уведомява ВЪЗЛОЖИТЕЛЯ за извършените строително-монтажни работи, които подлежат на закриване и чието качество и количество не могат да бъдат установени по-късно. Всички работи, които са закрити, без да е съставен акт, ще бъдат откривани по искане на ВЪЗЛОЖИТЕЛЯ, за сметка на ИЗПЪЛНИТЕЛЯ.

(8) ИЗПЪЛНИТЕЛЯТ се задължава да спазва Наредбата за управление на строителните отпадъци и за влагане на рециклирани строителни материали, приета с ПМС 277 от 05.11.2012 г., обн. ДВ бр. 89 от 13.11.2012 г., включително да оказва пълно съдействие на ВЪЗЛОЖИТЕЛЯ при изпълнение на тази наредба, когато и където е приложимо;

(9) Да предаде изпълненото на ВЪЗЛОЖИТЕЛЯ при условията и реда на раздел ІV от настоящия договор, като до приемането му от последния полага грижата на добър стопанин за запазването му;

(10) Да осигурява сам и за своя сметка безопасността на движението и работния процес на обекта, където се извършват дейностите, по време на строително-монтажните работи и да спазва изискванията по ЗБУТ и ППО, в т. ч. да осигури за своя сметка обезопасяване на строителната площадка;

(11) ИЗПЪЛНИТЕЛЯТ трябва да вземе всички необходими мерки за опазване на околната среда (на и извън строителната площадка и на временната си строителна база), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора;

(12) Всички санкции, наложени от общински и държавни органи, във връзка с изпълнение на възложените СМР са за сметка на ИЗПЪЛНИТЕЛЯ. Всички вреди, нанесени на трети лица при изпълнение на същите, се заплащат от ИЗПЪЛНИТЕЛЯ;

(13) ИЗПЪЛНИТЕЛЯТ се задължава да работи с технически правоспособни лица при изпълнението на задълженията си;

(14) ИЗПЪЛНИТЕЛЯТ се задължава да съставя и представя в срок всички документи, протоколи и сертификати, необходими при отчитането, заплащането и приемането на изпълнените СМР;

(15) ИЗПЪЛНИТЕЛЯТ се задължава да изпълни точно, качествено и в срок възложената му работа, съгласно действащото българско законодателство, уговореното в настоящия договор и приложенията към него;

(16) Изпълнителят е длъжен да информира ВЪЗЛОЖИТЕЛЯ за възникнали проблеми при изпълнение на предвидените в договора СМР и за предприетите мерки за тяхното решаване, както и да предоставя възможност за контролиране на изпълняваните отделни видове работи по всяко време;

(17) Изпълнителят е длъжен да предаде на ВЪЗЛОЖИТЕЛЯ с протокол всички документи, които следва да изготви съгласно действащото българско законодателство, които са необходими за приемане на изпълнените СМР, включително документите, доказващи съответствието на вложените строителни продукти с изискванията на Закона за техническите изисквания към продуктите.

(18) От датата на започване на СМР до момента на окончателното приемане на обекта от ВЪЗЛОЖИТЕЛЯ, съгласно законовите разпоредби, рискът от нараняване, погиване, загуба или повреждане на извършените СМР, имуществото, оборудването и материалите се носи от ИЗПЪЛНИТЕЛЯ;

(19) Изпълнителят е длъжен да отстрани незабавно, за негова сметка, всички нанесени повреди и щети на имущество или лица при изпълнение на поръчката;

(20) След приключване изпълнението на поръчката Изпълнителят е длъжен да предаде строителната площадка и прилежащите площи, почистени от строителни материали и отпадъци;

(21) Изпълнителят е длъжен да възстанови за своя сметка всички нанесени поражения върху елементите на градското обзавеждане, уличната и пътна мрежа, проводи и съоръжения към тях, озеленяване, дървесна, цветна и тревна растителност, както и такива в сградата, където се извършват СМР, в съседния ПИ 56784.522.211 и намиращите се в него сгради и съоръжения;

(22) Разходите за консумация на електроенергия и вода, необходими за изпълнението на строително - монтажните работи, предмет на поръчката, са за сметка на ВЪЗЛОЖИТЕЛЯ;

(23) Изпълнителят отговаря за действията, бездействията и работата на посочения подизпълнител/посочените подизпълнители като за свои действия, бездействия и работа ако е приложимо;

(24) Да предприеме адекватни извънредни действия при необходимост, с оглед спазване сроковете по настоящия договор;

(25) Да спазва и изпълнява даваните от ВЪЗЛОЖИТЕЛЯ указания, при условията и по реда на настоящия договор, или предписания на оправомощените за това лица и специализираните контролни органи;

(26) Да отстрани за своя сметка след писмена покана от ВЪЗЛОЖИТЕЛЯ всички появили се в гаранционен срок дефекти и скрити недостатъци на изпълнените от него СМР;

(27) Да предоставя възможност на ВЪЗЛОЖИТЕЛЯ да проверява изпълнението на предмета на договора, както и да осигурява винаги достъп до строежа на съответните контролни органи и на представителите на ВЪЗЛОЖИТЕЛЯ;

(28) Да съдейства на компетентните органи при извършване на одити, контрол и проверки при усвояването и разходването на средствата по този договор;

(29) Да определи упълномощен свой представител, който да има правата и задълженията да го представлява пред ВЪЗЛОЖИТЕЛЯ по изпълнението на настоящия договор;

(30) Да оформи, съхранява и предоставя, при поискване от ВЪЗЛОЖИТЕЛЯ и/или на специализираните контролни органи, документи за изпълнените СМР, когато това е необходимо;

(31) ИЗПЪЛНИТЕЛЯТ се задължава, когато е приложимо, да следи и докладва за нередности и/или други проблеми при изпълнението на договора. В случай на установена нередност, за която ИЗПЪЛНИТЕЛЯТ е отговорен, последният е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви;

(32) Изпълнителят е длъжен да участва в съставянето на всички актове и протоколи съгласно Наредба № 3 от 2003 г. за съставяне на актове и протоколи по време на строителството (ако това е приложимо и ако се изисква от ВЪЗЛОЖИТЕЛЯ по време на изпълнението на настоящия договор или от друг компетентен орган в Република България);

(33) Да охранява обекта за своя сметка до предаването му на ВЪЗЛОЖИТЕЛЯ ако последният изиска това от него.

(34) ИЗПЪЛНИТЕЛЯТ следва да извърши всички необходими замервания, проби, изпитвания, тестове и други подобни (където и когато е приложимо) и други измервания, касаещи качеството и устройчивостта на изпълненото за негова сметка. За резултатите от извършените проби, тестове, замервани и т. н., и съответно за текущото приемане на дадения вид работа се съставят документи, съгласно изискванията на приложимите за конкретния случай нормативни актове и стандарти.

Чл. 8. (1) ИЗПЪЛНИТЕЛЯТ се задължава да поддържа точно и систематизирано деловодство, както и пълна и точна счетоводна и друга отчетна документация за извършената работа, позволяваща да се установи дали разходите са действително направени във връзка с изпълнението на договора.

 (2) ИЗПЪЛНИТЕЛЯТ сключва договор за подизпълнение с подизпълнителите, посочени в офертата. Сключването на договор за подизпълнение не освобождава ИЗПЪЛНИТЕЛЯТ от отговорността му за изпълнение на настоящия договор за обществената поръчка.

(3) ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 7 календарни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок. ИЗПЪЛНИТЕЛЯТ може да променя посочените в офертата му подизпълнители при условията на чл. 66 ЗОП.

Чл. 9. (1) ИЗПЪЛНИТЕЛЯТ има право:

 а/ да иска от ВЪЗЛОЖИТЕЛЯ необходимото съдействие за изпълнение на поръчката;

 б/ да получи договореното възнаграждение по реда и при условията на настоящия договор.

**VІI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 10. (1) ВЪЗЛОЖИТЕЛЯТ се задължава:

1. Да заплати цената на договора по реда и при условията в него;

2. Да предаде строителната площадка на ИЗПЪЛНИТЕЛЯ с възлагателно писмо;

3. Да уведоми ИЗПЪЛНИТЕЛЯ за определения служител, който ще следи за изпълнението на строителните дейности и на задълженията по настоящия договор;

4. Да осигури свободен достъп на ИЗПЪЛНИТЕЛЯ до обекта, както и да създаде на ИЗПЪЛНИТЕЛЯ необходимите условия за изпълнение на възложените дейности, съгласно този договор и изискванията на нормативните актове.

5. Да окаже необходимото съдействие на ИЗПЪЛНИТЕЛЯ за изпълнение на възложените му строително-монтажни работи и за всички съгласувания и разрешения, които станат необходими..

6. Да приеме извършената от ИЗПЪЛНИТЕЛЯ работа, при условие че е изпълнена точно.

7. В седемдневен срок от подписване на настоящия договор ВЪЗЛОЖИТЕЛЯТ определя лице, което да подписва протоколи и други документи, свързани с изпълнението на поръчката по настоящия договор, за което уведомява ИЗПЪЛНИТЕЛЯ.

(2) ВЪЗЛОЖИТЕЛЯТ има право:

1. Във всеки момент от изпълнението на настоящия договор да осъществява контрол върху качеството и количеството на изпълнените дейности, строително-монтажни работи, влаганите материали, спазване правилата за безопасна работа, както и срока за цялостно изпълнение на обекта и да изисква информация за хода на изпълнението предмета на договора, като има право да дава задължителни предписания на ИЗПЪЛНИТЕЛЯ, доколкото не пречат на неговата оперативна самостоятелност, не излизат извън рамките на поръчката, очертани с този договор, и не са в нарушение на относимите към дейността нормативи.

2. Да иска от ИЗПЪЛНИТЕЛЯ да изпълни възложените работи в срок, без отклонение от договореното и без недостатъци;

3. Да прави възражения по изпълнението на работите по предмета на договора в случай на неточно изпълнение и при констатиране на некачествено изпълнени работи, да изисква същите да бъдат отстранени или поправени за сметка на ИЗПЪЛНИТЕЛЯ.

4. Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци.

5. При констатиране на недостатъци, които не е открил по време на изпълнение на възложените СМР и е констатирал в течение на оферираните от ИЗПЪЛНИТЕЛЯ гаранционни срокове, да поиска от него да ги поправи, без да дължи на същия заплащане за това.

6. Да откаже заплащане на част или на цялото възнаграждение, в случай, че установи неизпълнение на задължението на ИЗПЪЛНИТЕЛЯ за сключване и поддържане на застраховката по чл. 171, ал. 1 от ЗУТ и застраховката «трудова злополука», до отстраняване на нарушението.

Чл. 11. ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възникнат: смърт или злополука, на което и да било физическо лице на обекта, загуба или нанесена вреда на каквото и да било имущество, вследствие изпълнение предмета на договора през времетраенето на строителството.

Чл. 12. ВЪЗЛОЖИТЕЛЯТ не носи отговорност и за всякакви други противоправни действия от страна на ИЗПЪЛНИТЕЛЯ и/или негови работници и служители.

**VІІI. ГАРАНЦИОННИ УСЛОВИЯ. ГАРАНЦИЯ, КОЯТО ДА ОБЕЗПЕЧИ ИЗПЪЛНЕНИЕТО НА ДОГОВОРА**

Чл. 13. (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове.

Гаранционни срокове по видове дейности са, както следва:

……………… по чл. 20, ал. 4, т. 3 и

……………….. по чл. 20, ал. 4, т. 4.

(2) Гаранционните срокове текат от деня на окончателното приемането на обекта от ВЪЗЛОЖИТЕЛЯ без забележки.

(3) За проявилите се в гаранционните срокове дефекти и недостатъци ВЪЗЛОЖИТЕЛЯТ уведомява писмено ИЗПЪЛНИТЕЛЯ.

Чл. 14. (1) ИЗПЪЛНИТЕЛЯТ е длъжен да изпрати представител на място до 24 часа от получаване на рекламация за уточняване на причините, евентуалното време и срокове за отстраняване на дефектите, като за направените констатации и поети задълженията страните подписват протокол.

(2) В 10-дневен срок от подписване на протокола по ал. 1 ИЗПЪЛНИТЕЛЯТ е длъжен да започне работа за отстраняване на дефектите и недостатъците и да осъществи дейностите по отстраняван в минималните технологично необходими срокове.

(3) В случай, че ИЗПЪЛНИТЕЛЯТ не изпрати представител до уговореното време или откаже да изпрати такъв, без да посочи основателна причина, ВЪЗЛОЖИТЕЛЯТ съставя едностранно протокол, в който отразява направените констатации и определя срок за отстраняване. За съставения по този ред протокол се счита, че същият се приема от ИЗПЪЛНИТЕЛЯ без възражения и му се изпраща за изпълнение.

(4) ИЗПЪЛНИТЕЛЯТ или съответно отделните участници в обединението (когато е приложимо), ако същото е прекратило дейността си, е длъжен да отстрани появилите се дефекти и недостатъци за своя сметка в срока, уточнен в протокола по ал. 1.

(5) След изтичане на срока по ал. 1, ВЪЗЛОЖИТЕЛЯТ може и сам да отстрани дефектите и недостатъците за сметка на ИЗПЪЛНИТЕЛЯТ или съответно отделните участници в обединението, ако същото е прекратило дейността си, с последиците по чл.20, ал.2 от договора, като ВЪЗЛОЖИТЕЛЯТ има право да прихване направените разходи и неустойката по чл. 20, ал. 2 от договора от евентуално дължимо плащане по договора и/или да търси правата си по съдебен ред.

(6) Гаранционните срокове не текат и се удължават с времето, през което строежът е имал проявен дефект, до неговото отстраняване.

(7) В случай, че изпълнителят е обединение, което не е самостоятелно юридическо лице и същото е прекратило дейността си в рамките на гаранционните срокове, възложителят изпраща уведомленията по настоящия раздел до който и да е от участниците в обединението.

(8) Изпълнителят гарантира изпълнението на произтичащите от настоящия договор свои задължения с гаранция, възлизаща на 5 % /пет процента/ от общата стойност на договора без ДДС в размер на ………………. /цифром и словом/ лева.

1. Когато гаранцията е предоставена под формата на парична сума в случай, че ИЗПЪЛНИТЕЛЯТ не е изпълнил някое от задълженията си по договора в съответствие с предвиденото в него, то Възложителят ще задържи тази сума.

2. Когато гаранцията е представена под формата на банкова гаранция, тя трябва да е безусловна и неотменима с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката - гарант да извърши безусловно плащане при първо писмено искане от ВЪЗЛОЖИТЕЛЯ, в случай, че ИЗПЪЛНИТЕЛЯТ не е изпълнил някое от задълженията си по договора в съответствие с предвиденото в него.

3. Когато гаранцията е представена под формата на застрахователен договор, застрахователят следва да поеме определен риск срещу плащане на премия от страна на Изпълнителя и при настъпване на застрахователно събитие – пълно или частично неизпълнение на настоящия договор, да заплати застрахователно обезщетение на Възложителя като трето ползващо се лице или трето увредено лице. Застрахователна сума (лимит на отговорност), съответно посочена в застрахователния договор парична сума, представляваща горна граница на отговорността на застрахователя към третото ползващо се лице или към третото увредено лице следва да е в размер, равен на гаранцията, съгласно чл. 13, ал. 8 от настоящия договор. Изпълнителят е длъжен да представи на Възложителя застрахователната полица в оригинал. Възложителят има право по свое усмотрение да отправя писмена застрахователна претенция.

(9) Гаранцията за изпълнение на договора се освобождава, както следва:

1. 60 % от стойността на гаранцията по чл.13, ал.8, представляваща сума в размер от …………. лева се освобождават в срок до 30 календарни дни след приемане от Възложителя без забележки на изпълнените СМР;

2. 40 % от стойността на гаранцията по чл.13, ал.8, представляваща сума в размер от …………. лева се освобождават в срок до 30 календарни дни след изтичане на гаранционните срокове за изпълнените СМР.

3. при предсрочно прекратяване на договора не по вина на Изпълнителя, гаранцията за изпълнение се освобождава в пълен размер в срок до 30 календарни дни, считано от датата на подаване на информация от страна на Изпълнителя относно банковата сметка, по която следва да бъде възстановена сумата. В случай че е представена банкова гаранция или застраховка, срокът започва да тече от датата на прекратяване на договора.

(10) Ако възложителят усвои/задържи част от гаранцията заради некачествено изпълнение на част от работата или заради неизпълнение от страна на ИЗПЪЛНИТЕЛЯ на някое от задълженията му, то Изпълнителят следва да допълни гаранцията до първоначалния й размер в срок от 10 работни дни. Гаранцията се задържа при некачествено изпълнени или неизпълнени дейности и/или строително-монтажни работи до отстраняването им, съответно до изпълнението им.

(11) Срокът на валидност на гаранцията е 30 календарни дни след срока на договора, посочен в чл. 4, ал. 3 от настоящия договор. При писмено искане от страна на Възложителя валидността на гаранцията следва задължително да се удължи. Обслужването на банковата гаранция, таксите и други плащания по нея, банковите преводи, комисионните, както и поддържането на банковата гаранция за целия период на действие на договора и при продължаване на срока на гаранцията по реда на настоящия договор, съответно заплащането на застрахователни обезщетения и всички суми, свързани с обслужването на договора за застраховка за посочения по-горе период, са за сметка на ИЗПЪЛНИТЕЛЯ. Гаранцията не ограничава и не лимитира по какъвто и да е начин отговорността на ИЗПЪЛНИТЕЛЯ за нарушаване на този договор.

(12) ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията, за времето, през което тези суми законно са престояли при него.

(13) Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. Тогава ВЪЗЛОЖИТЕЛЯТ има право да изиска удължаване на срока на представената банкова гаранция или застраховка. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение. ВЪЗЛОЖИТЕЛЯТ може да задържи гаранцията до отстраняване на констатираните недостатъци, или да се удовлетвори от нея до размера на начислените неустойки.

**IХ. ЗАСТРАХОВАНЕ И ОБЕЗЩЕТЕНИЯ**

Чл. 15. (1) ИЗПЪЛНИТЕЛЯТ ще носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на гаранционните срокове за строежа. В случай на повреди и щети, възникнали по време на изпълнение на СМР по настоящия договор, ИЗПЪЛНИТЕЛЯТ ще ги отстрани за своя сметка.

(2) ИЗПЪЛНИТЕЛЯТ ще обезщетява ВЪЗЛОЖИТЕЛЯ и неговия персонал, при претенции за щети или смърт, претенции за загуба или повреда на каквато и да е собственост, извън собствеността, представляваща част от строежа, които претенции могат да възникнат при или по повод изпълнение или неизпълнение задълженията на ИЗПЪЛНИТЕЛЯ по договора.

(3) ИЗПЪЛНИТЕЛЯТ е отговорен за всички застраховки и обезщетения по отношение на своя персонал и собственост.

(4) ИЗПЪЛНИТЕЛЯТ се задължава да поддържа валидни застраховките за професионална отговорност в строителството по чл. 171, ал. 1 ЗУТ, и посочените в ал. 3 застраховки за периода на изпълнение на поръчката и да представя на ВЪЗЛОЖИТЕЛЯ при поискване всички застрахователни документи в оригинал и да го уведомява за всички обстоятелства относно изпълнението на задълженията си по застрахователните договори.

(5) В случай, че ВЪЗЛОЖИТЕЛЯТ констатира неизпълнение на задължението на ИЗПЪЛНИТЕЛЯ за поддържане на застраховките по предходната алинея до подписване на документа, удостоверяващ окончателното приемане на строителните дейности, той може да спре всички плащания, които дължи на ИЗПЪЛНИТЕЛЯ до отстраняването на неизпълнението.

(6) В срок до 10 (десет) дни от датата на възлагателното писмо, ИЗПЪЛНИТЕЛЯ по този договор, застрахова строителния обект със застрахователен договор по реда на чл. 173 от ЗУТ, в полза на ВЪЗЛОЖИТЕЛЯ.

 (7) Застраховката по чл. 173, ал. 1 и 2 ЗУТ е със срок до окончателното приемане на изпълнените строителни дейности без забележки от страна на ВЪЗЛОЖИТЕЛЯ и е с покритие в размер на **..............лв. (……….),** равно на общата стойност на възложените по договора дейности. Проектът на застрахователните полици, заедно с общите условия на застраховката, следва да са предварително одобрени от ВЪЗЛОЖИТЕЛЯ преди сключването на застрахователния договор.

(8) ИЗПЪЛНИТЕЛЯТ е отговорен за застраховането на неговите подизпълнители в съответствие с този раздел.

**Х. ПРЕКРАТЯВАНЕ НА ДОГОВОРА**

Чл. 16. (1) Настоящият договор се прекратява:

1. С изпълнение на всички задължения по договора;

2. По взаимно съгласие на страните, изразено в писмена форма.

3. По реда на чл. 118 от Закона за обществените поръчки или при прогласяване на неговата унищожаемост съгласно чл. 119 ЗОП.

4. Едностранно от ВЪЗЛОЖИТЕЛЯ след изпращане на едноседмично писмено предизвестие, в случай, че:

а) се констатират съществени отклонения от офертата, допуснати от ИЗПЪЛНИТЕЛЯ;

б) в хипотезата на чл. 6, ал. 3 от настоящия договор;

в) при неизпълнение от страна на ИЗПЪЛНИТЕЛЯ на други негови задължения по договора;

Договорът не се прекратява, ако в срока на предизвестието нарушението бъде отстранено за сметка на ИЗПЪЛНИТЕЛЯ.

(2) В случай на прекратяване на договора по взаимно съгласие или в резултат на форсмажорни обстоятелства или обективна невъзможност за изпълнение, ВЪЗЛОЖИТЕЛЯТ извършва частично плащане на дължими суми съгласно двустранно подписан Протокол за действително изпълнените видове и количества работи към датата на прекратяване на договорните отношения, като се съобразят вече извършените плащания (ако има такива).

(3) При прекратяване на договора, независимо от причината за това, ИЗПЪЛНИТЕЛЯТ е длъжен:

1) Незабавно след узнаването да направи всичко необходимо за приключване на започнатите работи до степен да бъдат годни за ползване от ВЪЗЛОЖИТЕЛЯ;

2) Да предаде цялата строителна документация, изградени елементи и вложени и/или закупени материали, за които ВЪЗЛОЖИТЕЛЯТ е заплатил;

3) Да предаде всички строително-монтажни работи, изпълнени от него до датата на прекратяването;

Чл. 17. (1) Страните по договорa за обществената поръчка не могат да го изменят.

(2) Изменение на сключения договор за обществената поръчка се допуска по изключение, в случаите на чл. 116 ЗОП.

**ХІ. НЕПРЕДВИДЕНИ ОБСТОЯТЕЛСТВА**

Чл. 18. (1) Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

(2) В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

Чл. 19. (1) Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 2 календарни дни от настъпването на непреодолимата сила. При неуведомяване се дължи обезщетение за настъпилите от това вреди.

(2) Докато трае непреодолимата сила, изпълнението на задълженията на свързаните с тях насрещни задължения се спира.

(3) За избягване на всяко съмнение, страните се съгласяват че дефинират понятието за непреодолима сила, съгласно чл. 306 от Търговския закон, а понятието непредвидени обстоятелства съгласно § 2, т. 27 от ДР на ЗОП.

**ХІІ. НЕИЗПЪЛНЕНИЕ. ОТГОВОРНОСТ**

Чл. 20. (1) При забава за изпълнение на поръчката в договорения срок, ИЗПЪЛНИТЕЛЯТ дължи неустойка в размер на 0,5 % /нула цяло и пет процента/ от общата стойност на договора за всеки просрочен ден, но не повече от 10 % от стойността на настоящия договор. ВЪЗЛОЖИТЕЛЯТ има право да удържи предявената неустойка от дължими плащания по договора.

(2) При неотстраняване на появилите се дефекти в рамките на гаранционния срок, съгласно чл. 14 от настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи по отстраняването им, доказани с финансово-счетоводни документи, както и неустойка в размер на 30 % от тяхната стойност.

(3) В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ връщане на всички авансово платени суми по договора, както и неустойка в размер на 30 % от общата стойност на договора. Възстановяването на дължимите суми и неустойката се заплащат от ИЗПЪЛНИТЕЛЯ в 5 дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

(4) При прекратяването на договора по вина на ИЗПЪЛНИТЕЛЯ, същият има право да получи цената само на успешно завършените преди прекратяването строителни работи, дължейки неустойка в размер на 10 % върху общата стойност на договора.

(5) При некачествено или неточно изпълнени работи по договора, освен задължението за отстраняване на дефектите се прилагат и другите възможности, предвидени в чл. 265 ЗЗД.

Чл. 21. (1) Във всички случаи на прекратяване на договора и независимо от причините за това, ИЗПЪЛНИТЕЛЯТ дължи възстановяване на платените му авансово суми, когато е приложимо, по договора при следните условия, и както следва:

1) в пълен размер, когато няма извършени и/или приети работи по договора, съгласно условията на договора;

2) в размера, представляващ разликата между стойността на действително извършените и приети работи по договора, съгласно условията на договора и стойността на извършеното авансово плащане, когато авансът е в по-висок размер;

(2) Възстановяването на авансовите суми, когато е приложимо, се дължи от ИЗПЪЛНИТЕЛЯТ незабавно, на датата, следваща датата на прекратяване на договора по банковата сметка на ВЪЗЛОЖИТЕЛЯ, посочена в чл. 3, ал. 3 от настоящия договор.

Чл. 22. При неизпълнение на този договор всяка от страните може да търси обезщетение за причинените вреди при условията на гражданското и търговското право, ако същото надвишава предвидените неустойки.

**ХІII. КОНФИДЕНЦИАЛНОСТ**

Чл. 23. (1) ИЗПЪЛНИТЕЛЯТ и ВЪЗЛОЖИТЕЛЯТ приемат за конфиденциална всяка информация, получена при и/или по повод изпълнението на договора.

(2) ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива пред когото и да е, освен пред своите служители, по какъвто и да е начин и под каквато и да е форма информация относно договора или част от него, както и всяка друга информация, свързана с изпълнението му. Разкриването на информация пред служител на ИЗПЪЛНИТЕЛЯ се осъществява само в необходимата степен за целите на изпълнението на договора.

(3) ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица освен в предвидените в законодателството случаи.

**ХІV. ПОДИЗПЪЛНИТЕЛИ**

Чл.24. Към момента на сключване на настоящия договор Изпълнителят **предвижда / не предвижда** използването на подизпълнители при изпълнение на предмета на договора.

Чл. 25. При изпълнение на договора Изпълнителят ще ползва следните подизпълнители:

1. Подизпълнител: ………………………., ЕИК: ………………, със седалище и адрес на управление: ……………….., представлявано от ……………………, тел./факс: ……………….

Вид на работите от предмета на поръчката, които ще се изпълняват от Подизпълнителя: ………………………………………………………………………………

Дял в проценти от стойността на поръчката, съответстващ на тези работи ……%

Чл. 26. (1) Когато частта от поръчката, която се изпълнява от Подизпълнителя, може да бъде предадена като отделен обект на Изпълнителя или на Възложителя, Възложителят заплаща възнаграждението за тази част на Подизпълнителя. Разплащането се осъществява въз основа на искане, отправено от Подизпълнителя до Възложителя чрез Изпълнителя, който е длъжен да го представи пред Възложителя в 15-дневен срок от получаването му. Към искането Изпълнителят представя становище, от което да е видно дали оспорва плащанията или част от тях като недължими. Възложителят има право да откаже плащане към Подизпълнителя, когато искането е оспорено, до момента на отстраняване на причината за отказа.

Чл. 27. Изпълнителят е длъжен в 3-дневен срок от сключване на договор за подизпълнение или на допълнително споразумение към него, или на договор, с който се заменя посочен в офертата подизпълнител, да представи на Възложителя копие от договора или споразумението, заедно с доказателства, че са изпълнени условията на чл.66, ал.2 и ал.11 от ЗОП.

**ХIV. ЗАКЛЮЧИТЕЛНИ РАЗПОРЕДБИ**

Чл. 28. Възложителят е администратор на лични данни по смисъла на чл.3, ал.1 от ЗЗЛД, който обработва лични данни самостоятелно или чрез възлагане на обработващи данните. Администраторът осигурява спазването на изискванията по чл.2, ал.2 от ЗЗЛД

Чл. 29 (1) Кореспонденцията по този договор се осъществява в писмена форма. При промяна на посочените данни, всяка от страните е длъжна да уведоми другата в тридневен срок от настъпване на промяната.

(2) Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

(3) Страните ще решават споровете, свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при непостигане на такова или при възникнали имуществени спорове между страните или по повод изпълнението на договора на основание чл. 117, ал. 2 от Гражданския процесуален кодекс, страните се договарят при евентуални съдебни спорове, такива да се разглеждат пред компетентния съд съобразно правилата на родовата подсъдност.

(4) За неуредените в настоящия договор въпроси се прилагат разпоредбите на действащото българско законодателство.

Настоящият договор се изготви и подписа в три еднообразни екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ.

*Приложения:*

*1. Техническа спецификация и приложенията към нея;*

*2. Техническо предложение за изпълнението на поръчката, заедно с линеен календарен график за изпълнението на договора;*

*3. Ценово предложение*

*4. Документ относно гаранцията, която да обезпечи изпълнението на договора.*

**ВЪЗЛОЖИТЕЛ ИЗПЪЛНИТЕЛ:**

**ПРЕДСЕДАТЕЛ НА АДМИНИСТРАТИВЕН СЪД**

**ГРАД ПЛОВДИВ:**

**……………………………….**

**/Явор Колев/**

**ГЛАВЕН СЧЕТОВОДИТЕЛ:**

 **……………………………………**

**/Весела Грозева/**